pythainlp/thai_wikipedia_clean_20230101 huggingface dataset:
จารึกบนแผ่นไม้บุษบกธรรมาสน์ วัดมณีชลขัณฑ์ เป็นไม้สร้างในปีพุทธศักราช ๒๒๒๕ เป็นภาษาไทย จำนวนด้าน ๑ ด้าน มี ๑๑ บรรทัดวัตถุจารึก เป็นรูปสี่เหลี่ยมกว้าง ๔๘ ซม. สูง ๖๗ ซม. หนา ๑๔ มม.เนื้อหากล่าวถึงประวัติการสร้างบุษบกธรรมาสน์หลังนี้เมื่อ พ.ศ. ๒๒๒๕ และรายละเอียดเกี่ยวกับค่าใช้จ่ายผู้สร้างคือ ขุนศรีเทพบาลราช รักษาและแม่ออกบัน อายุจากศักราชที่ปรากฏในจารึก คือ พ.ศ. ๒๒๒๕ ตรงกับสมัยสมเด็จพระนารายณ์มหาราช (ครองราชย์ พ.ศ. ๒๑๙๙ - ๒๒๓๑) เมื่อวันที่ ๑๕ มีนาคม พ.ศ. ๒๕๒๕ พิพิธภัณฑสถานแห่งชาติ สมเด็จพระนารายณ์ จังหวัดลพบุรี ได้ขอรับมอบชิ้นส่วนธรรมาสน์ ที่เก็บรักษาอยู่ในศาลาวัดมณีชลขัณฑ์ มาจัดแสดง ลักษณะเป็นหลังคาซ้อนกันเป็นชั้นๆ เรียวเล็กขึ้นไปจนถึงปลายสุดเป็นยอดแหลม ตัวเรือนโปร่งสำหรับภิกษุนั่งแสดงธรรม มีบันไดทางขึ้นข้างบุษบก อนึ่ง ในสมัยอยุธยามีความนิยมในการสร้างบุษบกธรรมาสน์เพื่อถวายวัด เนื่องด้วยความศรัทธาหรือเพื่ออุทิศส่วนกุศลแก่ผู้ที่ล่วงลับไปแล้ว ต่อมาในสมัยรัตนโกสินทร์ ได้ลดความนิยมลงไป เนื่องจากมีค่าใช้จ่ายสูงและใช้เวลาในการสร้างนาน เพราะต้องใช้ไม้เนื้อดี และช่างต้องมีความประณีตสูง ปัจจุบันจัดแสดงอยู่ที่พิพิธภัณฑสถานแห่งชาติ สมเด็จพระนารายณ์
โจนาส บราเทอร์ส
อะลิตเทิลบิตลองเกอร์
อะลิตเทิลบิตลองเกอร์  เป็นสตูดิโออัลบั้มชุดที่ 3 ของศิลปินกลุ่มป็อปร็อกอเมริกัน โจนาสบราเทอร์ส และถือเป็นอัลบั้มชุดที่ 2 ภายใต้สังกัดฮอลลีวูดเรเคิดส์และดำเนินงานภายใต้ Sony/ATV Music Publishing ออกวางขายเมื่อวันที่ 12 สิงหาคม ค.ศ. 2008 อัลบั้มได้รับเสียงวิจารณ์โดยได้ 4 ดาวทั้งจากโรลลิงสโตน ออลมิวสิก และเบลนเดอร์
ซิงเกิ้ลแรกคือ "Burnin' Up" ออกเมื่อ 20 มิถุนายน ค.ศ. 2008 อัลบั้มติดอันดับ 40 ของนิตยสารโรลลิงสโตนในหัวข้อ 50 อัลบั้มยอดเยี่ยมแห่งปี 2008 หนึ่งในเพลงจากอัลบั้มคือ "Video Girl" ติดอยู่อันดับ 49 ของนิตยสารโรลลิงสโตนในหัวข้อ 100 เพลงที่ดีที่สุดในปี 2008
พระราชวังลุกซ็องบูร์
พระราชวังลุกซ็องบูร์  เป็นพระราชวังที่ตั้งอยู่ทางตอนเหนือของสวนลุกซ็องบูร์ในกรุงปารีสในประเทศฝรั่งเศส ในปัจจุบันใช้เป็นที่ทำการของวุฒิสภา (French Senate) สวนลุกซ็องบูร์มีเนื้อที่ทั้งสิ้น 25 เฮ็คตาร์ที่เป็นลานหญ้าและทางเดินกรวดที่มีรูปปั้นตั้งอยู่เป็นระยะ ๆ สลับกับอ่างน้ำ
พระราชวังลุกซ็องบูร์ได้รับการก่อสร้างขึ้นสำหรับสมเด็จพระราชินีมารี เดอ เมดิชิพระบรมราชชนนีในพระเจ้าหลุยส์ที่ 13 แห่งฝรั่งเศสและกัสตง ดยุคแห่งออร์เลอ็อง (Gaston, Duke of Orleans) ในบริเวณใกล้กับบริเวณที่เดิมเป็นออแตลปาร์ตีกูว์ลีเย (hôtel particulier) ที่เป็นของฟร็องซัว-อ็องรี เดอ มงมอร็องซี ดุ๊กเดอลุกซ็องบูร์ (François-Henri de Montmorency, duc de Luxembourg) ซึ่งเป็นที่มาของชื่อพระราชวัง พระราชินีนาถมารีมีพระประสงค์ที่จะสร้างพระราชวังใหม่ที่ละม้ายวังพิตติในเมืองฟลอเรนซ์ที่เป็นเมืองประสูติของพระองค์ สถาปนิกเอกซาลอมง เดอ บร็อส จึงส่งสถาปนิกเกลม็อง เมเตโซ (Clément Metézeau‎) ไปยังฟลอเรนซ์เพื่อไปนำภาพวาดผังกลับมา พระราชินีนาถมารีทรงทรงซื้อโครงสร้างและสิ่งก่อสร้างที่ค่อนข้างใหญ่โตในปี ค.ศ. 1612 และมีพระราชโองการให้ก่อสร้างสิ่งก่อสร้างใหม่ขึ้นแทนที่ที่ทรงเรียกว่า “วังเมดิชิ” (Palais Médicis) ในปี ค.ศ. 1615
การก่อสร้างพระราชวังและการตกแต่งเป็นพระราชกรณียกิจอันสำคัญทางศิลปะของพระองค์ แต่ในปัจจุบันสิ่งที่ตกแต่งภายในสำหรับพระองค์ไม่มีหลงเหลืออยู่แล้ว นอกไปจากบางส่วนที่ก่อสร้างขึ้นใหม่ใน "Salle du Livre d'Or". ภาพชุดพระราชินีมารี เดอ เมดิชิที่ทรงจ้างให้ปีเตอร์ พอล รูเบนส์และภาพเขียนอื่น ๆ ก็กระจัดกระจายไปเป็นของพิพิธภัณฑ์ต่าง ๆ
ทรูคัลเลอร์ส
"ทรูคัลเลอร์ส"  เป็นเพลงที่เขียนโดยนักเขียนเพลงบิลลี สไตน์เบิร์กและทอม เคลลี เป็นซิงเกิลแรกของอัลบั้มในชื่อเดียวกัน ของผลงานสตูดิโออัลบั้มชุดที่ 2 ของซินดี ลอเปอร์ ถือเป็นเพลงเดียวในอัลบั้มที่ลอเปอร์ไม่ได้มีส่วนช่วยในการเขียน เพลงนี้ขึ้นอันดับสูงสุดอันดับ 1 ในชาร์ตบิลบอร์ดฮอต 100 อันดับ 3 ในออสเตรเลีย และอันดับ 12 บนยูเคซิงเกิลส์ชาร์ต
ในปี 1988 ฟิล คอลลินส์ได้นำเพลงนี้มาทำใหม่ในอัลบั้มชุด "...Hits"
ฮาเดส (เซนต์เซย์ย่า)
องค์การบริหารส่วนตำบลศีรษะจรเข้ใหญ่
องค์การบริหารส่วนตำบลศีรษะจรเข้ใหญ่ เป็นองค์การบริหารส่วนตำบลแห่งหนึ่งในเขตอำเภอบางเสาธง จังหวัดสมุทรปราการ
ในอดีตท้องที่ตำบลศีรษะจรเข้น้อยเป็นพื้นที่น้ำเค็มท่วมถึง มีจระเข้อาศัยอยู่ในพื้นที่เป็นจำนวนมาก ภายหลังสภาพท้องที่ได้เปลี่ยนไป ลำคลองตื้นเขินขึ้น เคยมีการขุดพบหัวของจระเข้ในแถบนี้ด้วย เมื่อมีการตั้งเป็นตำบลจึงได้ชื่อว่า "ตำบลศีรษะจรเข้ใหญ่" และ "ตำบลศีรษะจรเข้น้อย" ซึ่งมีพื้นที่อาณาเขตติดต่อกัน โดยอยู่ภายใต้เขตการปกครองส่วนภูมิภาคระดับอำเภอ คืออำเภอบางพลี จังหวัดสมุทรปราการ และแยกออกมาเป็นอำเภอบางเสาธงในปัจจุบัน
รองเท้าคอมแบต
รองเท้าคอมแบต เป็นชื่อเรียกรองเท้าหนังที่มีการใช้วัสดุทนทานและหนังสัตว์เป็นส่วนประกอบเพื่อเสริมความแข็งแรง ปัจจุบันมีการใช้ผ้าเคลือบสารเคมีและพลาสติกมาใช้เพื่อให้มีความยืดหยุ่นต่อสภาพการใช้งาน โดยนิยมใช้กันมาในงานก่อสร้าง หลอมโลหะ และทางการทหารที่ต้องมีการเดินป่าและต้องทนกับการใช้งานเป็นอย่างมาก
รองเท้าบูตทางทหารออกแบบเพื่อสวมใส่และใช้ในวงการทหาร ในระหว่างการทำสงครามจริง หรือใช้ในการฝึกสงคราม การเดินขบวน และอื่น ๆ ที่เหมาะสมต่อกาลเทศะ
รองเท้าคอมแบตได้รับการพัฒนามาเป็นรองเท้าบูตเข้าป่า รองเท้าบูตทะเลทราย และรองเท้าบูตที่ใช้ในสภาพอากาศหนาวจัดโดยเฉพาะ เช่นเดียวกับรองเท้าบูตแบบเกาะน้ำแข็ง และรองเท้าจัมป์บูต และรองเท้าแบบที่บริเวณข้อเท้าเป็นผ้าซึ่งเรียกว่า รองเท้าจังเกิล
ในช่วงสงครามโลกครั้งที่ 1 นั้นรองเท้าของทหารจะเป็นรองเท้าหนังธรรมดา (รูปร่างเหมือนรองเท้าคัทชูแบบผูกเชือกในปัจจุบัน) มีความยาวเลยตาตุ่มขึ้นมาหน่อยและเอาขากางเกงคลุมไว้ จากนั้นก็นำแถบผ้ามาพันทับให้ถึงใต้เข่าเพื่อความคล่องแคล่วในการเคลื่อนไหวและป้องกันแมลงหรือสัตว์อย่างทากเข้าไปในกางเกง รวมไปถึงหินดินทรายหลุดเข้าไปในรองเท้า แต่ว่ากว่าจะใส่แต่ละทีก็ใช้เวลาพอสมควรแถมพื้นยังค่อนข้างบาง เจอตะปูหรือหินคมๆ ไปนี่ก็มีเลือดออกกันบ้างแถมรองเท้าชนิดใส่เดินนานๆ แล้วพอถอดทีนิ้วเท้าถึงกับหมดความรู้สึก
ต่อมาเข้าสู่ช่วงสงครามโลกครั้งที่ 2 พลโท Williiam P. Yarborough แห่งกองทัพสหรัฐฯ จึงออกแบบรองเท้าที่มีชื่อว่า “จัมป์บูท” มาเพื่อใข้กับหน่วยพลร่ม 501 และทำการแก้ปัญหาที่เกิดขึ้นในรองเท้าทหารยุคเก่าๆ เป็นรองเท้าแบบเชือกผูก หัวมนและแข็งเพื่อปกป้องนิ้วเท้าจากการกระแทกและไม่บีบนิ้วเท้าจนเกินไป มีความยาวเกือบครึ่งหน้าแข้งแต่สิ่งที่ต่างออกไปนั่นก็คือพื้นรองเท้าและส้นที่มีความหนาพอสมควร ซึ่งต่อมารองเท้ารูปแบบนี้ก็ถูกใช้ในทหารทุกหน่วยของกองทัพสหรัฐฯ และแพร่หลายไปในกองทัพเกือบทั่วโลก
ปัจจุบันนั้นรองเท้าคอมแบทก็ยังคงมีหน้าตาเหมือนเดิมไม่เปลี่ยนไปจากเมื่อเกือบร้อยปีก่อน ในกองทัพของหลายๆ ประเทศที่ส่งทหารเข้าไปทำสงครามในต่างแดน ก็ได้มีการพัฒนารองเท้าคอมแบทให้ใส่สบายมากขึ้นและเหมาะกับสภาพภูมิประเทศที่ออกไปปฏิบัติการ แถมยังมีรองเท้าคอมแบทที่ถูกพัฒนามาให้สามารถลดความเสียหายในกรณีที่เหยียบกับระเบิดได้ เท่านั้นยังไม่พอ รองเท้าคอมแบทก็ยังถูกนำมาผนวกเข้ากับแฟชั่นในหลายๆ ยุคที่สื่อถึงความแมนของตัวผู้ใส่ได้
ไฟลต์แจ็กเกต
ไฟลต์แจ็กเกต  หรือ บอมเบอร์แจ็กเกต  เป็นเครื่องแต่งกายที่สร้างมาจากชุดนักบินสิ่งที่สำคัญที่สุดได้กลายมาเป็นวัฒนธรรมและการแต่งตัว ในสงครามโลกครั้งที่ 1 ส่วนมากเครื่องบินจะไม่มีที่ปิดห้องคนขับเครื่องบิน เสื้อผ้าเป็นสิ่งสำคัญของคนขับเครื่องบินสามารถเก็บความอบอุ่นได้อย่างเพียงพอ ในขณะที่ข้าราชการในประเทศฝรั่งเศสและเบลเยียม กลุ่มนักบินยอดเยี่ยมได้เกิดขึ้นแล้วการสวมเสื้อคลุมหนังฟอกยาวในปี 1915 และได้รับความนิยมดีขั้น กองทัพสหรัฐแสดงให้เห็นถึงเสื้อผ้าเป็นศิลปศาสตร์แห่งการบิน ในเดือนกันยายน 1917 และเริ่มแจกจ่ายเสื้อแจ็กเกตการบินหนังฟอกมีความทนทาน ปลอกคอที่พันรอบร่างกาย ปิดซิป กับปีกกันลม ข้อมือและเอวอบอุ่น ตะเข็บและซับในมีความนุ่มและหนา เสื้อแจ็กเก็ตนักบินสหรัฐอเมริกาได้ถูกเกิดขึ้นจนถึงทุกวันนี้
เลสลี เออร์วิน (Leslie Irvin) เป็นคนแรกที่ออกแบบและเป็นผู้ผลิตเสื้อแจ็กเกตหนังแกะ แบบดั้งเดิม ในปี 1926 เขาได้สร้างโรงงานผลิตเสื้อในสหราชอาณาจักร และได้เป็นผู้จัดหาเสื้อไฟลต์แจ็กเกตให้กับกลุ่มนักบินยอดเยี่ยม (Royal Air Force) ส่วนมากอยู่ในช่วง สงครามโลกครั้งที่ 2 อย่างไรก็ตามความต้องการในปีแรกระหว่างสงครามนั้น กลุ่มของเออร์วินเป็นผู้ว่าจ้างรับเหมานั้น เป็นสิ่งสำคัญ สิ่งนั้นได้อธิบายเล็กน้อย การเปลี่ยนแปลงในเรื่องการออกแบบ และ สี นั้นได้พิจารณาไว้ตั้งแต่แรก ในการผลิดเสื้อไฟลต์แจ็กเกต เพราะว่าเครื่องบินก้าวหน้าไปอีกขั้น ระยะทางในการบินสูง ความเร็วสูง และอุณหภูมิเย็นกว่าปกติ ส่วนมากการโจมตีด้วยระเบิดที่หนักส่วนมากจะอยู่ในทวียุโรปในระหว่างช่วงสงครามโลกครั้งที่ 2 ได้ใช้สถานที่นี้จากระยะทางอย่างด้วยความสูง 25,000 ฟุต ซึ่งได้ถึง 50 องศาเซลเซียส (หรืออุณหภูมิ -58 ฟาเรนไฮต์) เครื่องบินจะไม่ปกคลุมด้วยฉนวน และดังนั้นห้องคนขับเครื่องบินมีอุณหภูมิที่อบอุ่น สิ่งที่จำเป็นคือ เสื้อแจ็กเกตการบิน
ส่วนมากเสื้อแจ็กเกตการบินแห่งสหรัฐอเมริกาที่รู้จักกันดีมีสองชื่อคือเสื้อแจ็กเกต A-2 และ G-1 แม้ว่าโดยทั่วไป พลเอกเฮนรี เอช. อาร์โนลด์ (Gen. Henry H. Arnold) ได้ถูกยกเลิกสร้าง A-2 12 ปีต่อมาหลังจากนั้น เพราะว่าความต้องการ "บางสิ่งที่ดีกว่า" (something better) เสื้อแจ็กเกตส่วนมากยังคงจดจำและเป็นที่ต้องการ เสื้อแจ็กเกตการบินสหรัฐอเมริกาหลังจากนั้น G-1 ถูกออกแบบโดยกองทัพเรือสหรัฐ มีความคล้ายคลึงกับทหารอากาศ A-2 ล่าสุดจนกระทั่ง 1978 เมื่อรัฐสภามีบังคับยกเลิกเพราะว่าเป็นความนิยมอย่างยิ่งต่อผู้มอบอำนาจและจัดหาระบบ ไม่เพียงเท่านั้นประโยชน์ของเสื้อแจ็กเกต สิ่งเหล่านี้ข้าราชการเป็นผู้สวมใส่ แต่ความนิยมทั้งหมดกลายมาเป็นสัญลักษณ์ของความซื่อตรง การผจญภัย และความนิยม ภาพยนตร์ฮอลลีวูดเรื่องทอปกัน (Top Gun) เป็นการส่งเสิรมการขาย เสื้อ G-1 เป็นอย่างยิ่ง ครั้งหนึ่งที่ทำให้เป็นนักสะสมเสื้อแจ็กเกตและแฟชั่นทั้งหมด
เสื้อแจ็กเกตการบินที่นำสมัย อย่างไรก็ตามไม่มีข้อจำกัดไปถึงเสื้อ A-2 และ G-1 การตัดเสื้อแจ็กเกตแบบดั้งเดิมจะใช้หนังขนสัตว์มาเป็นส่วนประกอบในการทำเสื้อท่มีความละเอียดนุ่มหนาและมีความอบอุ่น แม้แต่หนังขนสัตว์มีความละเอียดนุ่มและหนาขนปุยจะถูกแทนที่ เสื้อคลุมตัวนี้มีความอบอุ่นเพื่อเก็บรักษาไว้ เจ. เอ. มักรีดี (J. A. MacReady) บุคคลมีความอบอุ่นที่สุดในโลกที่บันทึกไว้ในปี 1921 ในขณะที่เขานั่งบนห้องขับเครื่องบินไปในระยะทาง 40,000 ฟุต ความนิยมของการตัดเสื้อแจ็กเกตได้ขยายมาจากเสื้อรุ่น B-3 เสื้อบอมบ์เบอร์แจ็กเกต รุ่น M-445 เสื้อแจ็กเกตเป็นที่ยอมรับในการตัดเสื้อ และเป็นที่นิยมมากในวงการทหาร อีกด้วย ยังคงเป็นเสื้อแจ็กเกตแบบสังเคราะห์ เสื้อแจ็กเกตเหล่านี้มีความรพต่อผลประโยชน์หลังจากพลเอกแฮป อาร์โนลด์ (Hap Arnold) ก็ถูกปฏิเสธไม่ใส่เสื้อแจ็กเกตรุ่น A-2 ในปี ค.ศ. 1942 รูปแบบของเสื้อเป็นผ้าฝ้ายลายทแยงชุด B ทำให้ได้มาตรฐานเสื้อแจ็กเกตเป็นของกองทัพเรือ ชุด CWU (ซีดับเบิลยูยู) เป็นเสื้อแจ็กเกตแบบสังเคราะห์ ที่ตัดมาเพื่อสวมใส่ และรวมไปถึงวันนี้หนังสีเหลืองอ่อนเป็นสีประจำกองทัพ แต่ก็ไม่ได้รับสถานะเกี่ยวกับประวัติศาสตร์ของเสื้อแจ็กเกต รุ่น A-2 หรือ รุ่น G-1
โดยปกติเสื้อแจ็กเกตการบิน มีความคล้ายคลึงกับ เสื้อ MA-1 เสื้อแจ็กเกตทหารสหรัฐ ซึ่งถูกค้นพบส่วนมากจะเป็นสีดำหรือสีเขียวอ่อน ชุดทหารทำจากโนเม็กซ์ (Nomex หรือเรียกกันอีกอย่างว่าชุดกันไฟ) อย่างไรก็ตาม โดยปรกติชุดการบินทำมาจากผ้าไนลอน โดยปกติชั้นในบุของเสื้อจะมีสีส้มอินเดีย กระเป๋าเสื้อเอนมีฝากกระเป๋าทั้ง 2 ข้าง ทั้งขางในและข้างนอก และกระเป๋าซิปกับมีที่ใส่ปากกาอยู่แขนเสื้อด้านซ้าย
แจ็กเกตการบินรู้จักกันแพร่หลายได้แก่ กลุ่มสกินเฮดและสกูตเตอร์บอย ในปี 1993 มักจะสวมใส่เป็นเครื่องแต่งกายแห่งชาติในช่วงการประชุมเอเปกที่ซีแอตเทิล รัฐวอชิงตันในปีนั้น ล่าสุดปี ค.ศ. 2000 เป็นต้นมา เสื้อไฟลต์แจ็กเกตเป็นแฟชั่นของชาวฮิปฮอปจนถึงทุกวันนี้
อัลติเมตบ็อก
ตลาดฟิวเจอร์ส
พระเจ้าแทโซ
พระเจ้าแทโซ (7 ปีก่อนคริสตกาล - คริสต์ศักราชที่ 22) ทรงเป็นผู้ครองอาณาจักรพูยอลำดับที่ 3 ต่อจากพระเจ้ากึมวา
พระเจ้าแทโซ เป็นพระราชโอรสใน พระเจ้ากึมวา และเป็นพระราชนัดดาใน พระเจ้าแฮบูรู สมัยที่พระองค์ยังคงดำรงตำแหน่งองค์ชายแห่งอาณาจักรพูยอนั้น พระองค์ทรงเป็นปรปักษ์กับองค์ชายจูมง พระองค์ทรงทำทุกวิถีทางเพื่อกำจัดองค์ชายจูมงตลอดเวลา และเมื่อองค์ชายจูมงแยกออกไปตั้งอาณาจักรโคกูรยอที่แคว้นโชบุน พระองค์ก็ทรงทำสงครามกับอาณาจักรโคกูรยอตลอดเช่นกัน หลังจากที่พระองค์ได้ครองราชย์ต่อจากพระเจ้ากึมวา พระองค์ทรงปฏิรูปการทหารในอาณาจักรพูยอให้เข้มแข็งยิ่งขึ้น เข้มแข็งยิ่งกว่าอาณาจักรโคกูรยอ ทำให้อาณาจักรโคกูรยอในการปกครองของ พระเจ้ายูริ นั้นไม่กล้ากล้ำกรายเข้ามาในอาณาจักรพูยอ
ตามประวัติศาสตร์นั้น พระเจ้าแทโซได้เสด็จสวรรคตจากการถูก พระเจ้าแดมูซิน สังหารพระองค์ในสงครามระหว่างอาณาจักรพูยอ กับ อาณาจักรโคกูรยอ ซึ่งสงครามครั้งนั้น เป็นช่วงบั้นปลายรัชกาลของพระองค์ และเนื่องจากพระเจ้าแทโซไม่ทรงมีรัชทายาท และไม่ทรงมีราชบุตร ทำให้พระเจ้าแดมูซิน ได้ทรงสถาปนาเจ้ายองโพพระอนุชาของพระเจ้าแทโซ เสด็จขึ้นครองราชย์ในเวลาต่อมา แต่อาณาจักรพูยอได้ถูกพระเจ้าแดมูซินผนวกเข้ากับอาณาจักรโคกูรยอ ทำให้นครพูยอมีฐานะเป็นประเทศราชของอาณาจักรโคกูรยอนับแต่นั้นเป็นต้นมา
สัญญาอนุพันธ์
วิทนีย์ ฮูสตัน
ไอวอนนาแดนซ์วิธซัมบอดี (ฮูเลิฟส์มี)
"ไอวอนนาแดนซ์วิธซัมบอดี (ฮูเลิฟส์มี)"  เป็นซิงเกิลแรกจากผลงานสตูดิโออัลบั้มชุดที่ 2 ของวิตนีย์ ฮูสตัน ชุด "Whitney" มีโปรดิวเซอร์คือนาราดา ไมเคิล วอลเดน และเขียนโดยจอร์จ เมอร์ริลล์และแชนนอน รูบีแคม จากวงบอยมีตส์เกิร์ล ที่เคยแต่งเพลงอันดับ 1 ก่อนหน้านี้ของวิตนีย์ ฮูสตันคือ "ฮาววิลล์ไอโนว์" เพลงที่เรียบเรียงดั้งเดิมจะมีความเป็นคันทรีกว่าแต่ถูกดัดแปลงให้กลายเป็นเพลงเต้นรำโดยวอลเดน
เพลงนี้ขึ้นอันดับ 1 บนบิลบอร์ดฮอต 100 เมื่อวันที่ 27 มิถุนายน ค.ศ. 1987 (ในวันเดียวกับที่อัลบั้ม "Whitney" เปิดตัวที่อันดับ 1 ถือเป็นศิลปินหญิงคนแรกที่ทำได้) เพลงติดอันดับ 1 นาน 2 สัปดาห์ และยังติดอันดับ 4 ของชาร์ตปลายปีนั้น
I Wanna Dance with Somebody (Who Loves Me)
I Wanna Dance With Somebody (Who Loves Me)
เควิน คอสท์เนอร์
เลสลีย์ กอร์
เลสลีย์ กอร์  (2 พฤษภาคม พ.ศ. 2489 - 16 กุมภาพันธ์ พ.ศ. 2558) เป็นนักร้อง-นักแต่งเพลงชาวอเมริกัน ในยุคสมัยของเกิร์ลกรุ๊ปรุ่งเรือง เธอเป็นที่รู้จักดีในผลงานเพลงดังในค.ศ. 1963 เพลง "It's My Party" ที่เธอได้บันทึกเสียงเมื่ออายุ 16 ปี หลังจากที่โด่งดังเธอเป็นที่จดจำในฐานะนักร้องทีนป็อปในช่วงค.ศ. 1963 - 1967 ในช่วงเวลาที่เธอเกิด ครอบครัวของเธออยู่ในระหว่างเปลี่ยนชื่อกลับเป็นชื่อรัสเซีย (กอร์)
ชาวไทยมักคุ้นเคยชื่นชอบเพลง "Just Let Me Cry " และยังมีผู้ฟังนิยมขอเพลงนี้ทางรายการวิทยุจนถึงปัจจุบัน กอร์เสียชีวิตด้วยโรคมะเร็งปอดในวันที่ 16 มีนาคม พ.ศ. 2558 ที่แมนฮัตตัน ด้วยอายุ 68 ปี
คิวบา กูดดิง จูเนียร์
พระเทพกิตติปัญญาคุณ (กิตฺติวุฑฺโฒ ภิกขุ)
คริสตินา ริชชี
คริสตินา ริชชี  เกิดเมื่อวันที่ 12 กุมภาพันธ์ ค.ศ. 1980 เป็นนักแสดงชาวอเมริกัน มีชื่อเสียงครั้งแรกจากบทเวดส์เดย์ แอดดัมส์ ในภาพยนตร์เรื่อง "The Addams Family" (1991) รวมถึงภาคต่อ "Addams Family Values" (1993)
ภาพยนตร์ที่เธอแสดงมีตั้งแต่ภาพยนตร์แนวอาร์ต อย่างเช่น "The Ice Storm" (1997) หรือหนังดราม่า "Monster" (2004) หนังตลกนอกกระแสอย่าง "The Opposite of Sex" (1998) ที่ทำให้เธอได้รับการเสนอชื่อเข้าชิงรางวัลลูกโลกทองคำสาขานักแสดงนำหญิงยอดเยี่ยม และยังมีผลงานภาพยนตร์บล็อกบัสเตอร์อย่าง "Sleepy Hollow" (1999)
ีริชชีผันตัวจากนักแสดงเด็กไปเป็นนักแสดงขวัญใจวัยรุ่น จนถึงนักแสดงผู้ใหญ่ และเธอยังมีบริษัทผลิตงานของตัวเอง ที่ชื่อ Blaspheme Films ที่มีผลงานอย่าง "Pumpkin" และ "Prozac Nation" เธอยังแสดงภาพยนตร์เรื่อง "Black Snake Moan" (2007) และ "Penelope" (2008) และยังแสดงภาพยนตร์ดัดแปลงเรื่อง "Speed Racer" ในปี 2008
คริสติน่า ริชชี่
กิม ไกลส์เติร์ส
กิม อันโตนี โลเดอ ไกลส์เติร์ส  หรือ กิม ไกลส์เติร์ส เกิดเมื่อวันที่ 8 มิถุนายน ค.ศ. 1983 เป็นนักเทนนิสหญิงชาวเบลเยียม เธอเคยขึ้นครองมือ 1 ของโลกทั้งในประเภทเดี่ยวและประเภทคู่ จากสมาคมนักเทนนิสอาชีพหญิง หรือที่เรียกว่า WTA Tour
กิม ไกลส์เติร์ส ได้รางวัลในประเภทเดี่ยวทั้งหมด 34 รายการ และชนะ 11 รายการในประเภทคู่ โดยในปี 2005 ไกลส์เติร์สชนะแกรนด์สแลมแรกของเธอ ยูเอสโอเพน โดยเอาชนะแมรี เพียร์ซ
เมื่อวันที่ 26 มีนาคม ค.ศ. 2009 ไกลส์เติร์สได้ประกาศอย่างเป็นทางการว่าจะแข่งขันเทนนิสอาชีพอีกครั้งในเดือนสิงหาคม ซึ่งเป็นรายการการแข่งขันในประเทศสหรัฐอเมริกา โดยรายการแรกของเธอคือรายการในซินซินแนติ รวมไปจนถึงแกรนด์สแลมยูเอสโอเพนด้วย
การแข่งขันครั้งแรกของเธอในรอบ 2 ปี ในรายการ ที่ซินซินแนติ กิมสามารถเข้าถึงรอบก่อนรองชนะเลิศได้ โดยชนะเลิศ มือวางอันดับ 12 ในรอบแรก ในรอบที่ 2 และมือวางอันดับ 6 ในรอบที่ 3 ก่อนไปแพ้ให้กับมือ 1 ของโลกชาวรัสเซียอย่างดินารา ซาฟินา ไป 2-6, 5-7
ในรายการ ที่โทรอนโต กิมได้รับไวลด์การ์ดอีกครั้ง เข้าถึงรอบที่ 3 โดยชนะ จากสหราชอาณาจักรในรอบแรก มือวางอันดับ 9 วิคตอเรีย อาซาเรนกา ในรอบที่ 2 แต่แพ้ให้กับ ไปใน 3 เซต 6-1, 3-6, 5-7
ในแกรนด์สแลม ไกลส์เติร์สได้รับสิทธิพิเศษไวลด์การ์ด ในรอบแรกชนะ จากยูเครน, ในรอบที่ 2, ในรอบที่ 3, วีนัส วิลเลียมส์ มือวางอันดับ 3 ของโลกในรอบที่ 4, ในรอบก่อนรองชนะเลิศ และเซเรนา วิลเลียมส์ ในรอบรองชนะเลิศ หลังจากที่เซเรนา วิลเลียมส์ เสียแต้มจากการตัดแต้มของกรรมการในคะแนน 15-40 ในรอบชิงชนะเลิศ ไกลส์เติร์สเอาชนะคาโรไลน์ วอซเนียคกี จากเดนมาร์กไป 7-5, 6-3 ผลจากการชนะครั้งนี้ ไกลส์เติร์สสร้างประวัติศาสตร์เป็นผู้เล่นคนแรกที่เป็นมือไวลด์การ์ดและไม่มีอันดับโลกที่สามารถชนะรายการแกรนด์สแลม
MTV TRL
ไซม่อน คาวเวลล์
เขตปกครองตนเองชนชาติไทและจิงผ่อ เต๋อหง
ภาษาจิงผ่อ
คอเวนทรี
คอเวนทรี  เป็นนครที่ตั้งอยู่ที่ ในเวสต์มิดแลนด์สในอังกฤษที่มีประชากรทั้งสิ้นราว 306,000 คน (ค.ศ. 2007) เป็นเมืองที่ใหญ่ที่สุดลำดับที่ 9 ในอังกฤษ, ลำดับที่ 11 ในสหราชอาณาจักร และลำดับที่ 2 เวสต์มิดแลนด์สรองจากเบอร์มิงแฮม
โคเวนทรี
นอริช
นอริช (, , สะกดอ่าน: Nor-rich) เป็นนครที่ตั้งอยู่ในเทศมณฑลนอร์ฟอล์กในอีสต์แองเกลียในภาคตะวันออกของอังกฤษในอังกฤษ เป็นเมืองบริหารส่วนภูมิภาคและเมืองเทศมณฑลของนอร์ฟอล์ก ระหว่างคริสต์ศตวรรษที่ 11 นอริชเป็นเมืองที่ใหญ่เป็นที่สองของอังกฤษรองจากลอนดอน ที่มีความสำคัญในประวัติศาสตร์ของอังกฤษ และเป็นที่ตั้งของมหาวิหารนอริช
South-East England
ชิชิสเตอร์
ชิชิสเตอร์  เป็นนครที่ตั้งอยู่ในเวสต์ซัสเซกซ์ในภาคตะวันออกเฉียงใต้ของอังกฤษในอังกฤษ ชิชิสเตอร์มีประวัติของการตั้งถิ่นฐานมาตั้งแต่สมัยโบราณ และเป็นเมืองสำคัญเมืองหนึ่งในบริเตนสมัยโรมัน ต่อมาก็มาเป็นเมืองสำคัญในสมัยแองโกล-แซกซัน
ชิชิสเตอร์เป็นที่ตั้งของมุขมณฑลที่มีศูนย์กลางอยู่ที่อาสนวิหารชิชิสเตอร์ที่สร้างขึ้นในคริสต์ศตวรรษที่ 12 และเป็นที่ตั้งของโบสถ์คริสต์ที่เก่าแก่มากที่สุดในสหราชอาณาจักรหลายแห่ง
เบดฟอร์ดเชอร์
เบดฟอร์ดเชอร์  เป็นมณฑลในอังกฤษในสหราชอาณาจักร ที่มีฐานะเป็นมณฑลภูมิศาสตร์และมณฑลในประวัติศาสตร์ที่เป็นส่วนหนึ่งของภาคตะวันออกของอังกฤษ
เบดฟอร์ดเชอร์มีเขตแดนติดกับเคมบริดจ์เชอร์, นอร์ทแธมป์ตันเชอร์, บัคคิงแฮมเชอร์ และ ฮาร์ทฟอร์ดเชอร์ จุดที่สูงที่สุดอยู่ที่ดันสตเบิลดาวน์สในชิลเทิร์นสที่สูง 243 เมตร
ส่วนหนึ่งของการส่งเสริมเบดฟอร์ดเชอร์ทางการตลาดในปี ค.ศ. 2002 ก็ได้มีการเลือกกล้วยไม้ผึ้งซึ่งเป็นดอกไม้ป่าให้เป็นดอกไม้ประจำมณฑล
ชื่อเล่นของผู้ที่มาจากมณฑลนี้คือ “เบดฟอร์ดเชอร์บุลดอก” หรือ “เบดฟอร์ดเชอร์แคลนเจอร์” ที่มาจากชื่ออาหาร
คาเมนไรเดอร์สตรองเกอร์
คาเมนไรเดอร์สตรองเกอร์  เป็นละครโททัศน์โทคุซัทสึของคาเมนไรเดอร์ ออกอากาศครั้งแรกเมื่อวันที่ 5 เมษายน ค.ศ. 1975 ถึงวันที่ 27 ธันวาคม ปีเดียวกัน ออกอากาศทุกวันอาทิตย์เวลา 19:00 น. ทางสถานีโทรทัศน์ TBS มีจำนวนตอนทั้งหมด 39 ตอน ส่วนลิขสิทธิ์จัดจำหน่ายรูปแบบวีซีดีเป็นของบริษัท ทีไอจีเอ (TIGA) ใช้ชื่อว่า "ไรเดอร์จอมพลัง สตรองเกอร์" ในปัจจุบันได้มีการนำลงวิดีโอสตรีมมิ่งทาง Line TV
คาเมนไรเดอร์สตรองเกอร์ เป็นผลงานซีรีส์ลำดับที่ 5 เป็นผลงานแรกที่ออกอากาศทางสถานี TBS และเป็นผลงานชุดสุดท้ายของซีรีส์โชวะไรเดอร์ระยะแรก
โจ ชิเงรุ ชายหนุ่มอายุ 22 ปี ผู้เป็นนักอเมริกันฟุตบอลระดับมหาวิทยาลัย โดยในภายหลัง เขาได้เกิดความเคียดแค้นต่อองค์กรแบล็คซาตาน ที่นำเพื่อนรักของตนไปผ่าตัดทดลองเป็นมนุษย์ดัดแปลง ทว่า การผ่าตัดกลับล้มเหลว และส่งผลให้เพื่อนรักของเขาต้องสิ้นใจ
เขาตัดสินใจเสนอตัวให้ องค์กรแบล็คซาตาน ผ่าตัดตนเอง เพื่อให้กลายเป็นผู้ที่มีความแข็งแกร่งเหนือมนุษย์ ภายหลังจากการผ่าตัดประสบผลสำเร็จ โจ ชิเงรุ จึงลักลอบหนีออกจาก องค์กรแบล็คซาตาน และรอคอยวันที่จะกำจัด องค์กรแบล็คซาตาน ให้พินาศ เพื่อสันติสุขของชาวโลกต่อไป
องค์กรแบล็คซาตาน.
เป็นองค์กรลึกลับที่มีเป้าหมายเพื่อยึดครองโลกมีฐานอยู่ทั่วโลก
ฮาร์ตฟอร์ดเชอร์
ฮาร์ตฟอร์ดเชอร์ หรือ ฮาร์ตฟอร์ดเชียร์  เป็นมณฑลในอังกฤษในสหราชอาณาจักรที่มีฐานะเป็นมณฑลภูมิศาสตร์และมณฑลนอกเมโทรโพลิตันที่ตั้งอยู่ทางภาคตะวันออกของอังกฤษโดยมีฮาร์ตฟอร์ดเป็นเมืองหลวง
ฮาร์ตฟอร์ดเชอร์เป็นหนึ่งในมณฑลรอบนครลอนดอนที่มีเขตแดนติดกับนครลอนดอนและปริมณฑล, บัคคิงแฮมเชอร์, เบดฟอร์ดเชอร์, เคมบริดจ์เชอร์ และ เอสเซ็กซ์ ฮาร์ตฟอร์ดเชอร์มีชื่อเสียงว่าเป็นเมืองเกิดของสมเด็จพระสันตะปาปาเอเดรียนที่ 4. ผู้เป็นพระสันตะปาปาพระองค์เดียวที่เกิดในหมู่เกาะอังกฤษ
ฮาร์ทฟอร์ดเชียร์
บัคคิงแฮมเชียร์
นอร์แทมป์ตันเชอร์
นอร์แทมป์ตันเชอร์ หรือ นอร์แทมป์ตันเชียร์ (; ; ย่อ Northants หรือ N/hants) เป็นมณฑลในอังกฤษในสหราชอาณาจักรในภาคมิดแลนด์สตะวันออกของอังกฤษโดยมีนอร์แทมป์ตันเป็นเมืองหลวง และมีพรมแดนติดกับวอริคเชอร์, เลสเตอร์เชอร์, รัทแลนด์, เคมบริดจ์เชอร์ (รวมทั้งนครปีเตอร์บะระห์), เบดฟอร์ดเชอร์, บักกิงแฮมเชอร์ (รวมทั้งมิลตันคีนส์), ออกซฟอร์ดเชอร์ และลิงคอล์นเชอร์ นอร์แทมป์ตันเชอร์มีประชากร 747,622 คน (สถิติ ค.ศ. 2019)
นอร์ทแธมตันเชียร์
สะพานลอนดอน
สะพานลอนดอน  เป็นสะพานข้ามแม่น้ำเทมส์ เชื่อมต่อระหว่างซิทีออฟลอนดอนเข้ากับย่านซัทเทิร์กในเซนทรอลลอนดอน สะพานในแบบปัจจุบันเปิดใช้งานในปี ค.ศ. 1973 ส่วนประกอบเป็นชนิดคานคอนกรีตอัดแรงสำเร็จรูปหน้าตัดแบบกล่อง (บอกซ์เกอร์เดอร์) ซึ่งสร้างขึ้นมาทดแทนสะพานโค้งหินจากยุคคริสต์ศตวรรษที่ 19 ที่ซึ่งสร้างขึ้นทดแทนสะพานหินยุคกลางอายุกว่า 600 ปี ซึ่งก็สร้างทับสะพานไม้เดิมอีกหลายสะพาน สะพานไม้แรกสร้างโดยจักรวรรดิโรมันขณะยีดครองลอนดอน
สะพานปัจจุบันตั้งอยู่ปลายทางตะวันตกของพูลออฟลอนดอน และตั้งอยู่ห่างไป ทางต้นน้ำของสะพานถัดไปบนแม่น้ำเทมส์ สะพานลอนดอนเคยเป็นสะพานข้ามแม่น้ำเทมส์สะพานเดียวในคิงสตันอัพเดินเทมส์ จนกระทั่งสะพานเพิทนีเปิดในปี ค.ศ. 1729 สะพานลอนดอนเป็นที่รู้จักในระดับสากล และปรากฏในสื่อต่าง ๆ รวมทั้งเพลงกล่อมเด็ก "ลอนดอนบริดจ์อิสฟอลลิงดาวน์" และมหากาพย์ "เดอะเวสต์แลนด์" ของ ที เอส อีเลียต
สะพานปัจจุบันอยู่ภายใต้การดูแลของบริดจ์เฮาส์เอสเตทส์ภายใต้ซิทีออฟลอนดอนคอร์เปอเรชัน ถนนบนสะพานคือ A3
สะพานเคยเป็นที่เกิดเหตุก่อการร้ายสองครั้งในปี ค.ศ. 2017 และอีกครั้งในปี 2019
ตำบลหลุมข้าว
ตำบลหลุมข้าว สามารถหมายถึง
ทอม โจนส์
เซอร์ โทมัส โจนส์ วูดเวิร์ด  เกิดเมื่อ 7 มิถุนายน ค.ศ. 1940 ที่คิงส์แลนด์เทอร์เรซ เทรฟฟอร์ด พอนตีพริดด์ เป็นนักร้องชาวเวลส์ ตั้งแต่ปี 1965 เขามียอดขายมากกว่า 100 ล้านชุด และเป็น 1 ใน 4 ของโค้ชใน The Voice UK
ปี ค.ศ. 1965 หรือ พ.ศ. 2508 โทมัส โจนส์ ได้ร้องเพลงประกอบภาพยนตร์เรื่อง Thunderball หรือ ธันเดอร์บอลล์ 007
เทกอะแชนซ์ออนมี
"เทกอะแชนซ์ออนมี"  เป็นเพลงที่บันทึกเสียงในปี 1977 โดยกลุ่มศิลปินแดนซ์-ป็อปจากสวีเดน วงแอ็บบ้า เป็นซิงเกิลที่ 2 จากอัลบั้มชุดที่ 5 ของพวกเขาที่ชื่อ "The Album" และยังบรรจุอยู่ในอัลบั้มรวมเพลงของแอ็บบ้าอีกหลายชุดเช่น "ABBA Gold: Greatest Hits"
"เทกอะแชนซ์ออนมี" ออกขายเมื่อเดือนมกราคม ค.ศ. 1978 ติดอันดับ 1 บนชาร์ตซิงเกิลสหราชอาณาจักรนาน 3 สัปดาห์ และยังคงติดอันดับ 1 ในประเทศออสเตรีย เบลเยียม ไอร์แลนด์และเม็กซิโก ส่วนในสหรัฐอเมริกาติดอันดับ 3
เชฟฟิลดิ์ เว้นสเดย์
ยูฟ่าอินเตอร์โตโตคัพ
ยูฟ่าอินเตอร์โตโตคัพ  เป็นการแข่งขันฟุตบอลของสโมสรฟุตบอลต่าง ๆ ในทวีปยุโรป จัดการแข่งขันโดยสหภาพสมาคมฟุตบอลยุโรป (ยูฟ่า) เริ่มก่อตั้งเมื่อปี ค.ศ. 1961 ในอดีตเคยเป็นการแข่งขันฟุตบอลเพื่อคัดเลือกหาทีมเข้าไปแข่งขันในรายการยูฟ่าคัพโดยทีมที่จะเข้าแข่งขันจะต้องทำการลงทะเบียนสมัครล่วงหน้า ซึ่งต่างจากฟุตบอลรายการอื่น ๆ ของยุโรปที่ถูกจัดแบ่งสัดส่วนไว้อัตโนมัติหลังเสร็จสิ้นการแข่งขันประจำปี 2008 รายการนี้ได้ถูกสหพันธ์ฟุตบอลยุโรปยุบลง เพื่อไปเป็นส่วนหนึ่งของยูฟ่ายูโรปาลีกรอบคัดเลือกหรือยูฟ่าคัพเดิม
ไอดูไอดูไอดูไอดูไอดู
"ไอดูไอดูไอดูไอดูไอดู"  เป็นซิงเกิลฮิตของกลุ่มศิลปินป็อปจากสวีเดน แอ็บบ้า เป็นซิงเกิลที่ประสบความสำเร็จทั่วโลกถัดจาก "วอเทอร์ลู" เป็นซิงเกิลที่ 2 จากอัลบั้ม "ABBA" เพลงแต่งโดยเบนนี แอนเดอร์สสัน Björn Ulvaeus และผู้จัดการของพวกเขา สติก แอนเดอร์สัน เพลงนี้ออกเมื่อเดือนเมษายน ค.ศ. 1975 มีหน้าบีคือเพลง "Rock Me"
เพลงนี้ติดอันดับ 1 ในหลายประเทศ โดย "ไอดูไอดูไอดูไอดูไอดู" ได้สร้างกระแสคลั่งแอ็บบ้าขึ้นในออสเตรเลีย ถือเป็นซิงเกิลแรกที่อันดับ 1 ที่นี่ และกับซิงเกิลที่ตามมาอีกอย่าง "Mamma Mia" และ "SOS" ก็ทำให้แอ็บบ้ามีสัปดาห์ที่อันดับ 1 ยาวนาน 14 สัปดาห์ติดต่อกันในชาร์ตของออสเตรเลีย "ไอดูไอดูไอดูไอดูไอดู" ยังขึ้นอันดับ 1 ในนิวซีแลนด์ สวิตเซอร์แลนด์ แอฟริกาใต้ ส่วนในสหรัฐอเมริกาขึ้นชาร์ตสูงสุดอันดับ 15
อิตซีบิตซีทีนนีวีนนีเยลโลว์โพลกาดอตบีกีนี
"อิตซีบิตซีทีนนีวีนนีเยลโลว์โพลกาดอตบีกีนี"  เป็นเพลงที่เล่าเรื่องของสาวขี้อายที่จะเผยตัวในชุดอาบน้ำ ที่แช่น้ำมหาสมุทรไม่ให้ใครเห็น เพลงนี้เขียนโดยพอล แวนซ์และลี พ็อกริสส์ ออกขายครั้งแรกเมื่อเดือนมิถุนายน ค.ศ. 1960 โดยไบรอัน ไฮแลนด์ ที่สามารถขึ้นชาร์ตที่อันดับ 1 บนบิลบอร์ดฮอต 100 เมื่อวันที่ 8 สิงหาคม ค.ศ. 1960 และยังติดท็อป 10 ในหลายประเทศอย่าง อันดับ 8 บนยูเคซิงเกิ้ลส์ชาร์ต เสียงผู้หญิงนับเลข "หนึ่ง สอง สาม สี่" คือเสียงของ ทรูดี เพ็กเกอร์
ยูฟ่าอินเตอร์โตโต้คัพ
ปลานิลแดง
อินเตอร์โตโตคัพ
อินเตอร์โตโต้คัพ
ไทอะเยลโลว์ริบบอนราวด์ดิโอลโอ๊กทรี
"ไทอะเยลโลว์ริบบอนราวด์ดิโอลโอ๊กทรี" (, "(ขอให้)ผูกริบบิ้นสีเหลืองไว้ที่รอบต้นโอ๊กเก่า") เป็นเพลงของดอว์น ร่วมร้องโดยโทนี ออร์แลนโด เขียนโดยเออร์วิน เลวีน และแอล. รัสเซลล์ บราวน์ และโปรดิวซ์โดยแฮงก์ เมเดรสและเดฟ แอปเพลล์ "ไทอะเยลโลว์ริบบอนราวด์ดิโอลโอ๊กทรี" เป็นเพลงดังไปทั่วโลกในปี 1973 ติดอันดับ 1 ทั้งสหรัฐอเมริกาและสหราชอาณาจักร ยาวนาน 4 สัปดาห์ในเดือนเมษายน ค.ศ. 1973 และอันดับ 1 ในชาร์ตออสเตรเลียนาน 7 สัปดาห์ตั้งแต่เดือนพฤษภาคมถึงกรกฎาคม 1973 และเป็นซิงเกิ้ลที่ที่ขายดีที่สุดประจำปี 1973 ทั้งในสหรัฐอเมริกาและสหราชอาณาจักร
เพลงนี้ยังประสบความสำเร็จบนคลื่นวิทยุเพลงคันทรี ในเวอร์ชันของจอห์นนี คาร์เวอร์ และแบร์รี แมนิโลว์ ในเวอร์ชันของคาร์เวอร์ มีชื่อเรียกง่าย ๆ ว่า "เยลโลว์ริบบอน" ติดท็อป 10 ในชาร์ตบิลบอร์ด ฮอตคันทรีซิงเกิ้ลส์ ในเดือนมิถุนายน 1973 เพลงนี้ได้รับความนิยมอีกครั้งในปี 1981 จากเหตุการณ์ Iranian hostage crisis
เพลงนี้ติดอันดับ 37 ในการจัดอันดับของนิตยสารบิลบอร์ดในหัวข้อ เพลงยอดเยี่ยมที่สุดตลอดกาล
แนวความคิดเริ่มต้นในการผูกริบบอนสีเหลืองเป็นสัญลักษณ์นั้นเกิดขึ้นในศตวรรษที่ 19 ที่หญิงสาวที่ผูกริบบอนสีเหลืองที่ผมเพื่อบ่งบอกถึงการอุทิศให้สามีหรือคนรักในกองทหารม้าของสหรัฐอเมริกา (แต่งในเครื่องยศ) และเพลง "She Wore a Yellow Ribbon" ก็เป็นแรงบันดาลใจให้ภาพยนตร์ในชื่อเดียวกันของจอห์น เวย์น
สัญลักษณ์ริบบอนสีเหลืองเป็นที่รู้จักกันถ้วนหน้าของพลเรือนในคริสต์ทศวรรษ 1970 เป็นการรำลึกถึงการจากไปของคนรัก ไม่ว่าจะเป็นทหารหรือไปอยู่ในคุก ที่พวกเขาจะเป็นที่ต้อนรับในการกลับบ้านเสมอ ในสิงคโปร์ Singapore Prison Service ได้ใช้ชื่อโครงการว่า เยลโลว์ริบบอน โดยได้แรงบันดาลใจจากเพลงนี้เช่นกัน
ในเดือนตุลาคม 1970 นักหนังสือพิมพ์ พีต ฮามิลล์เขียนบทความลงในนิวยอร์กโพสต์ เรื่อง "Going Home" เกี่ยวกับเด็กนักเรียนมหาวิทยาลัยที่ไปเที่ยวโดยรถบัสไปยังชายหาดในฟอร์ดลอเดอร์เดล และเป็นเพื่อนกับอดีตนักโทษที่มองดูผ้าเช็ดหน้าสีเหลืองบนต้นโอ๊กข้างถนนในบรันส์วิก รัฐจอร์เจีย ซึ่งฮามิลล์ก็อ้างว่าเคยได้ยินเรื่องราวปากต่อปากเช่นนี้มาก่อน